# Philippe Ducou

Philippe Ducou (Paris) dantzari , koreografo eta antzerki-zuzendari frantsesa da.
Aspaldian ari da lanean Luhusoko Le Petit Theatre de Pain konpainiarekin eta Axut taldearekin.

## Miñan antzezlaneko zuzendari laguntzailea

Berriz ere deitu dute Luhusoko inguru horretatik Miñan antzezlanean parte hartzeko, gorputz eta taula gaineko espazio mugimenduen lantzera. Philippe Ducou izan da zuzendari laguntzailea eta koreografoa, aktoreen gorputza marraztu duena eta dantza eraiki duena, nahiz eta euskara ez ulertu. Ateak ireki ditu, Ibrahimaren barne mugimendua ikusteko.
Ibrahima Baldek eta Amets Arzallusek idatzi 'Miñan' antzezlana egokitu dute Timberlake Wertenbakerrek eta Ander Lipusek. Philippe Ducou eta Manex Fuchsen laguntzarekin zuzendurik emanen dute jlau aktore hauek: Lipusek, Sambou Diabyk, Eihara Irazustak eta Mikel Kayek.Mikel Kayek.
Gauzen kontatzeko eleak daukan lekua ukatu gabe, euskaraz ez dakien partaide bakarra da Philippe Ducou, baina bere ustez berenaz hitzek ez dute biziki interesatzen. Bere ustez, nahi den guztia erran daiteke taula gainean, baina gorputzetan, espazioan, erritmoan ez badu deus sentitzen, orduan bera enoatzen da eta zerbait bada taularatze horretan ondo joan ez dena. Monologo bat bezala ikusi du Miñan-en Baldek kontatutakoa. Antzezlana nagusiki monologo bat da, horrek daukan subjektibotasun guztia dauka, baina dena ez da errana hitzen bidez, eta ateak badira ireki beharrekoak adierazten duenaren parean. Nahi dena erranik, buruan dagoen sumendia nekez hauteman daitekeen unibertsoa da. Etorkinek bizi dituzten ibilbide bortitzetan sentitzen dutena nekez senti daiteke, Ducouren ustez, baina «buruan duten irakinaldia» hauteman daiteke.

## Antzerki-ikuspegia: gorputz eta taula gaineko espazio mugimendu

Ducouren antzerki-ikuspegia Tanztheater mugimenduan kokatzen da, pertsonaiaren desioak eta eskakizun fisikoak ulertuz, Philippe Ducouk aktorearen gorputzaren inguruan irtenbide batzuk proposatzen ditu: gorputz elkartua, konplizea, laguna, konfidentea, babesa, baina baita arraroa, ezezaguna, apetatsua, moldakorra, arriskutsua, fede eta legerik gabekoa.
Gorputz soltea, gorputz esna, errebotea, animalia. Ekitea eta erreakzionatzea, gorputz-egoera batetik bestera igarotzea, ekintza horretarako behar den gorputz-egoera aurkitzea, mugiezintasunetik egintzara, egintzatik mugiezintasunera, sortzea. Gorputza harremanetan, elkarrizketan, gertutasunean edo urrunean, bestearekin eraikitzen duen gorputza, haragia, aura, bestearen hartzea, besarkada, indarkeria eta gozotasuna, Eros eta Thanatos. Antzezten ari den gorputza, antzerki-gorputza, hartu beharreko espazioa, errituala eta kaosa, Apolo eta Dioniso. Atzemateko modua edozein dela ere, gorputza animalia bitxia da ekintzetarako eta erreakzioetarako, batzuetan aurreikusi ezina, eta desarroi, irakurgarri, poetiko edo tragiko bezalako eskerrak ekar diezazkiguke… Lehenago hasi eta gero amaitzen da.

## Erreferentziak

* ↑ (Ingelesez) «« Light Bird » : Portraits de grues» dansercanalhistorique 2015-04-29 (Noiz kontsultatua: 2024-11-28).
* 1 2 3 «Philippe Ducou | ARTA Base documentaire» base.artacartoucherie.com (Noiz kontsultatua: 2024-11-28).
* 1 2 Iantzi Goienetxe, Maider. (2024-10-16). ««Miñan», egia eta gizatasuna oholtzan migratzaileei buruzko gezurren erdian» GARA (Noiz kontsultatua: 2024-11-28).
* ↑ Ibarra, Andrea; Larre, Ximun. (2024-10-15). «'Miñan' antzezlan bilakatzeko «bide luzea» aurkeztu dute Saran» Kazeta.eus (Noiz kontsultatua: 2024-11-28).
* ↑ «'Miñan' antzezlana estreinatuko du Artedramak, ostiralean, Luhuson» Berria 2024-10-15 (Noiz kontsultatua: 2024-11-28).

## Kanpo estekak

* Philippe Ducou, ARTA databe